CELEX: 62011CO0644
Language: sk
Date: 2012-06-14 00:00:00
Title: Uznesenie predsedu Súdneho dvora zo 14. júna 2012. # Qualitest FZE proti Rada Európskej únie. # Odvolanie - Konanie o nariadení predbežného opatrenia. # Vec C-644/11 P(R).

Uznesenie predsedu Súdneho dvora zo 14. júna 2012 – Qualitest FZE/Rada
      [vec C-644/11 P(R)]
      „Odvolanie – Konanie o nariadení predbežného opatrenia – Návrh na nariadenie predbežných opatrení – Reštriktívne opatrenia prijaté voči Iránskej islamskej republike – Zapísanie žalobkyne na zoznam osôb a subjektov, na ktoré sa uplatňuje zmrazenie finančných prostriedkov a ekonomických zdrojov
         – Neexistencia naliehavosti“
      
      1.                     Konanie o nariadení predbežného opatrenia – Odklad výkonu – Podmienky nariadenia – Opatrenia týkajúce sa zmrazenia finančných
            prostriedkov alebo ekonomických zdrojov – Zohľadnenie cieľa zmrazenia a nevyhnutnosti zabezpečiť jeho potrebný účinok – Finančná
            podpora skupinou, do ktorej patrí, s cieľom zabezpečiť pretrvanie podniku, ktorá nie je rozhodujúca, lebo je predstaviteľná
            len v medziach stanovených rozhodnutím o zmrazení (články 278 ZFEÚ a 279 ZFEÚ; Rokovací poriadok Súdneho dvora, článok 83
            ods. 2; nariadenie Rady č. 961/2010; rozhodnutie Rady 2010/413) (pozri body 39 – 46, 65, 66)
      2.                     Konanie o nariadení predbežného opatrenia – Odklad výkonu – Podmienky nariadenia – Vážna a nenapraviteľná ujma – Opatrenia
            týkajúce sa zmrazenia finančných prostriedkov alebo ekonomických zdrojov – Nepreukázaná ujma z dôvodu nepoužitia možnosti,
            ktorú stanovuje rozhodnutie o zmrazení, požiadať o povolenie uvoľnenia prostriedkov (články 278 ZFEÚ a 279 ZFEÚ; Rokovací
            poriadok Súdneho dvora, článok 83 ods. 2) (pozri body 54, 55)
      3.                     Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris
            – Naliehavosť – Vážna a nenapraviteľná ujma – Kumulatívna povaha – Voľná úvaha sudcu rozhodujúceho o nariadení predbežných
            opatrení (články 278 ZFEÚ a 279 ZFEÚ; Rokovací poriadok Súdneho dvora, článok 83 ods. 2) (pozri body 61 – 63)
      4.                     Konanie o nariadení predbežného opatrenia – Odklad výkonu – Podmienky nariadenia – Opatrenia týkajúce sa zmrazenia finančných
            prostriedkov alebo ekonomických zdrojov – Zváženie všetkých dotknutých záujmov – Nebezpečenstvo oslabenia následkov rozhodnutia
            vo veci samej (články 278 ZFEÚ a 279 ZFEÚ; Rokovací poriadok Súdneho dvora, článok 83 ods. 2) (pozri body 72, 73, 77)
      Predmet
      
         
               Odvolanie podané proti uzneseniu sudcu rozhodujúceho o nariadení predbežných opatrení Všeobecného súdu z 3. októbra 2011,
                  Qualitest FZE/Rada (T-421/11 R), ktorým bol zamietnutý návrh na odklad výkonu vykonávacieho nariadenia Rady (EÚ) č. 503/2011
                  z 23. mája 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 136, s. 26),
                  ako aj rozhodnutia Rady 2011/299/SZBP z 23. mája 2011, ktorým sa mení a dopĺňa rozhodnutie 2010/413/SZBP o reštriktívnych
                  opatreniach voči Iránu (Ú. v. EÚ L 136, s. 65), v rozsahu, akom sa týkajú zmrazenia finančných prostriedkov a ekonomických
                  zdrojov
               
            Výrok
      
         
                  1.
               
               
                  
               
               
                  	Uznesenie sudcu rozhodujúceho o nariadení predbežných opatrení, ktorý nahrádza predsedu Všeobecného súdu Európskej únie z 3. októbra
                     2011, Qualitest FZE/Rada (T-421/11 R), sa zrušuje v rozsahu, v akom ním sudca rozhodujúci o nariadení predbežného opatrenia
                     posúdil finančnú ujmu, ktorú Qualitest FZE uplatňuje, iba so zreteľom na schopnosť skupiny, do ktorej patrí, alebo jej jediného
                     akcionára podporovať ju finančne a zabezpečiť jej pretrvanie, až do ukončenia konania vo veci samej.
                  
               
            
         
                  2.
               
               
                  
               
               
                  	V zostávajúcej časti sa odvolanie zamieta.
               
            
         
                  3.
               
               
                  
               
               
                  	Návrh na nariadenie predbežného opatrenia sa zamieta.
               
            
         
                  4.
               
               
                  
               
               
                  	Qualitest FZE a Rada Európskej únie znášajú svoje vlastné trovy konania.